DEP ji rêç û şiveriya HEP'ê ye. Di 7'ê Gulanê 1993'î de DEP tê damezrandin. Yekemîn serokê partiyê Yaşar Kaya bû. Pêkutiyên hovane li dijî partiyên legal ên Kurdan tên lidarxistin. Bi sedan endamên partiyên Kurdan tên kuştin, windakirin an zîndanîkirin. Heya bigire parlamenterê Kurdan jî dikujin. Parlamenterê DEP´ê Mehmet Sincar ji aliyên hêzên tarî yên dûgela Tirk ve tê kuştin. Yaşar Kaya davêjin zîndanê. Dema ew di zîndanê de ye, kongreya partiyê di 12'ê Befranbarê 1993'î de Hatip Dicle wekî serok hildibijêrê.